CELEX: 62020CN0218
Language: et
Date: 2020-05-27 00:00:00
Title: Kohtuasi C-218/20: Eelotsusetaotlus, mille on esitanud Tribunalul Mureş (Rumeenia) 27. mail 2020 – Sindicatul Lucrătorilor din Transporturi, TD versus SC Samidani Trans SRL

7.9.2020   
            
            
               ET
            
            
               Euroopa Liidu Teataja
            
            
               C 297/23
            
         
      Eelotsusetaotlus, mille on esitanud Tribunalul Mureş (Rumeenia) 27. mail 2020 – Sindicatul Lucrătorilor din Transporturi, TD versus SC Samidani Trans SRL
      (Kohtuasi C-218/20)
      (2020/C 297/31)
      Kohtumenetluse keel: rumeenia
      
         Eelotsusetaotluse esitanud kohus
      
      Tribunalul Mureş
      
         Põhikohtuasja pooled
      
      
         Hageja: Sindicatul Lucrătorilor din Transporturi, TD
      
         Kostja: SC Samidani Trans SRL
      
         Eelotsuse küsimused
      
      
                  1.
               
               
                  Euroopa Parlamendi ja nõukogu 17. juuni 2008. aasta määruse (EÜ) nr 593/2008 lepinguliste võlasuhete suhtes kohaldatava õiguse kohta („Rooma I“) (1) artikli 8 tõlgendamine[:] kas kohaldatava õiguse valik individuaalses töölepingus välistab selle riigi õiguse kohaldamise, kus töötaja alaliselt töötas,/kas kohaldatava õiguse valiku olemasolu välistab selle määruse artikli 8 lõike 1 teise lause kohaldamise?
               
            
                  2.
               
               
                  Euroopa Parlamendi ja nõukogu 17. juuni 2008. aasta määruse (EÜ) nr 593/2008 lepinguliste võlasuhete suhtes kohaldatava õiguse kohta („Rooma I“) artikli 8 tõlgendamine: kas miinimumtöötasu, mida kohaldatakse riigis, kus töötaja alaliselt töötas, kujutab endast õigust, mis kuulub „[sätete hulka], millest ei saa kokkuleppel kõrvale kalduda selle õiguse alusel, mis valiku puudumisel oleks olnud kohaldatav“, selle määruse artikli 8 lõike 1 teise lause tähenduses?
               
            
                  3.
               
               
                  Euroopa Parlamendi ja nõukogu 17. juuni 2008. aasta määruse (EÜ) nr 593/2008 lepinguliste võlasuhete suhtes kohaldatava õiguse kohta („Rooma I“) artikli 3 tõlgendamine: kas Rumeenia tööseadustiku sätete äranäitamine individuaalses töölepingus on samaväärne Rumeenia õiguse valimisega, sest Rumeenias on teada, et eksisteerib seadusjärgne kohustus lisada niisugune valikutingimus individuaalsesse töölepingusse?
               
            
         (1)  Euroopa Parlamendi ja nõukogu 17. juuni 2008. aasta määrus (EÜ) nr 593/2008 lepinguliste võlasuhete suhtes kohaldatava õiguse kohta („Rooma I“) (ELT 2008, L 177, lk 6).